Kitstar | Kingdom Hearts wiki | FANDOM powered by Wikia
Romaji Neko Sutā
'N Kitstar is 'n troeteldier droom eter wat in Kingdom Hearts Union χ verskyn.
Kitstars is klein katagtige droom eters wat in 'n basiese verskeidenheid van blou, pienk of "reënboog" voorkom. Kitstars het 'n oorvloed van sterre wat hul liggame versier, waarvoor hulle hul naamgenoot verdien, insluitend 'n groot ster op hul voorkop, klein sterre versprei dwarsdeur sy mane en vier sterre na die basis van sy stert. Daarbenewens het die Kitstars 'n wit pels wat hulle snoet dek, die onderste helfte van hul bene en die punte van hul ore.
Die artikel oor Kitstar in die Amerikaanse Kingdom Hearts Wiki
Ontsluit van "https://kingdomhearts.fandom.com/af/wiki/Kitstar?oldid=9777" Eddie Neem Afskeid deur Ronel Janse van Vuuren | Bydraes | Woes - Kreatiewe platform vir Afrikaans
Aantal woorde: 865
Eddie kners op sy tande. Dis beter as om sy tong te byt om stil te bly. Hy wag gemaak rustig agter die oop hek vir Greta en hul vriend Callum om oor die pad te stap. Hulle lyk soos ‘n swart wolk, veral omdat Greta nog swart aan het saam met haar swart hare.
Hy gaan hulle mis.
Eddie sluk die trane weg wat hy kan voel bou in sy keel en oë. Seuns van dertien huil nie.
‘Dis tyd,’ sê Callum toe hulle voor hom stop.
‘Hoekom?’ kan Eddie nie help om te vra nie.
‘Jy weet hoekom,’ sê Greta hartseer. ‘My ouers trek af Kaap toe. Dis nie asof ek kan bly op my eie nie.’
‘En vanaf die dag wat ons ontmoet het, het ek by Greta gewoon,’ voeg Callum by. ‘So ek gaan saam.’
‘Dis nie regverdig nie,’ sê Eddie. Hulle is sy beste – en partykeer enigste – vriende. Hy kan skaars glo dat daar ‘n tyd was dat hy en Greta mekaar nie kon veel nie.
‘Ek kan in ‘n blits vir jou kom kuier,’ sê Callum halfhartig.
Eddie knik. Hy weet dat as hy sou vra, die Feetjie Hond dadelik by hom sal wees.
Iemand ry stadig verby hulle op sy fiets en val amper af toe hy die Rottweiler sien. Die fietsryer vlieg omtrent die straat af om weg te kom van Callum af. Eddie grinnik daaroor. As die persoon geweet het dat die Rottweiler meer is as wat hy blyk om te wees… Eddie helder op.
‘Kan jy ons dan…’ Eddie kyk rond om seker te maak dat niemand luister nie, ‘met jou magiese kragte by mekaar laat kuier?’ Hy hou Callum se ligbruin blik.
‘Is moderne tegnologie nie genoeg vir jou nie?’ vra die swart-en-bruin Feetjie Hond met ‘n frons.
‘Asseblief, Callum?’ vra Greta pleitend.
Eddie kan sien dat sy ook nie vroeër aan hierdie oplossing gedink het nie. As Callum instem, hoef hul afskeid nie permanent te wees nie. As die Feetjie Hond instem, sal hulle mekaar meer as net met die vae belofte van ‘n see-vakansie sien.
‘Ek wens ek kon “ja” sê. Maar,’ Callum sug, ‘daar’s reëls.’
Eddie kan voel hoe sy moed in sy skoene sak. Hy’t so half-en-half al geweet dat Callum “nee” sou sê. Die Feetjie Hond wat hulle al op so baie avonture gevat het, het dit nie in hom om die heerser van alle Feetjie Honde se reëls te breek nie. Selfs Eddie wat glo dat reëls net voorstelle is, kan respekteer dat Callum nie teen iets waarnin hy glo kan gaan nie.
Eddie glimlag stram en steek sy regterhand uit na die Feetjie Hond wat lyk soos ‘n Rottweiler.
‘Ek gaan jou mis,’ sê hy terwyl hulle blad skud.
‘Ons gaan mekaar nog op missies sien,’ sê Callum. ‘Maar ja: ek gaan jou ook mis.’
Greta snik hard en die ander twee kyk bekommerd na haar.
Maak nie saak hoe lank hulle mekaar al ken nie, trane maak Eddie nog steeds ongemaklik. Veral as dit so naby aan hom is. Sy vriendin val in sy arms in en hy kan voel hoe snikke deur haar ruk.
‘Hei, dis okei. Jy’t Callum gehoor: ons gaan nog missies saam hê om die wêreld te red van Feëtjies en olifante en wie weet wat nog. En ek gaan my somer-vakansie by die see hê.’ Eddie weet hy rammel sommer als af wat hy dink, maar al die trane wat Greta stort maak dit moeilik vir hom om nie ook te huil nie.
Greta trek terug en snuif haar neus. ‘Dis amper somer-vakansie tyd.’
‘Presies. Jy gaan skaars jou klere opgehang hê, dan pla ek jou weer.’
‘Wat van skool?’ vra sy bekommerd.
Eddie verstaan. Hulle is al beste maats van graad drie af. Dit gaan vreemd wees om nie saam te wees nie.
‘Jy’s slim. En as ek my oë op skrefies trek is jy mooi.’
‘Hei!’ Sy slaan hom op sy arm.
‘Grappie.’ Hy sluk. ‘Ons gaan altwee okei wees. En ons kan elke middag gesels oor ons dag.’ Eddie kan nie glo dat hy die een is wat vir Greta troos nie. Hy kan ook nie glo dat hy sy trane so goed kan inhou nie.
‘Toe, laat julle gaan. Jou ma-hulle wag seker al vir julle om te kan ry.’
‘Bye, Eddie,’ sê Greta en gee hom ‘n drukkie. ‘Probeer soet wees.’
‘Jy ken my.’
Eddie en Callum knik vir mekaar. Hulle het nie nodig vir woorde nie.
Eddie hou sy vriende dop soos hulle weer terug oor die straat loop. En verdwyn.
Hy druk die knoppie op die kontrole om die hek toe te maak. Sy ma sê afskeid neem is deel van groot word. Dalk is sy reg. Maar hy’s nie reg om sy beste vriende nou al te verloor nie; dit maak té seer. Miskien moet hy maak soos Peter Pan en net weier om groot te word – dan hoef hy nooit weer afskeid te neem nie.
Eddie lag. Hard. Sy lewe is klaar vreemd en opwindend genoeg. Hy’t nie nog nodig om teen seerowers in Nimmerland ook te veg nie.
1 jaar 8 maande 5 dae 20 ure oud
1 jaar 8 maande 6 dae 19 ure oud
1 jaar 8 maande 1 week 20 ure oud
ronel dis nou sommer n pragstorie die
1 jaar 8 maande 1 week 3 dae 4 ure oud
:) Siestog . . . afskeid bly maar swaar.
"‘Hei, dis okei. Jy’t Callum gehoor: ons gaan nog missies saam hê"
In Nimmerland is daar altyd 'n uitweg . . .
1 jaar 8 maande 1 week 3 dae 15 ure oud
Hartseer Die lewe Kinders Verhoudings vriende Avontuur Diere Humor Fantasie Hoop